**เพียงถ้อยคำหนึ่งเดียว !**

رسالة واحدة فقط !

< تايلاندية >



**ดร.นาญี บิน อิบรอฮีม อัล-อัรฟัจญ์**

د. ناجي بن إبراهيم العرفج

🙠🙣

ผู้แปล: เครือข่ายนักศึกษาอัสสลามกรุงเทพฯ

ผู้ตรวจทาน: ทีมงานภาษาไทยเว็บอิสลามเฮ้าส์

**ترجمة: نادي طلبة السلام في بانكوك**

**مراجعة: فريق اللغة التايلاندية بموقع دار الإسلام**

**เพียงถ้อยคำหนึ่งเดียว !**



***อุทิศแด่***

***ผู้แสวงหาสัจธรรมด้วยความจริงใจ ความซื่อสัตย์ และหัวใจที่เปิดกว้าง***

**คำถามก่อนการอ่าน**

* **อะไรคือ “เพียงถ้อยคำหนึ่งเดียว”?**
* **คัมภีร์ไบเบิ้ลกล่าวถึงถ้อยคำนี้อย่างไรบ้าง?**
* **คัมภีร์อัลกุรอานกล่าวถึงถ้อยคำนี้อย่างไรบ้าง?**
* **คุณมีความเห็นอย่างไรในถ้อยคำนี้?**

**เข้าสู่ประเด็น**

หลังจากการสร้างอดัม ***เพียงถ้อยคำหนึ่งเดียว อันเดิม*** ***ที่ถูกส่งลงมายังหมู่มนุษย์*** ตลอดประวัติศาสตร์แห่งมวลมนุษยชาติ

ดังนั้น เพื่อที่จะย้ำเตือนมนุษย์ถึงถ้อยคำนี้ และชักนำพวกเขากลับสู่หนทางที่ถูกต้อง บรรดาศาสนทูตและเหล่าผู้นำสาส์น ตั้งแต่อดัม โนอา อับราฮัม โมเสส เยซู และมุฮัมหมัด จึงถูกส่งลงมาโดย พระเจ้าที่แท้จริงองค์เดียว เพื่อที่จะแบกรับถ้อยคำนี้

***พระเจ้าที่แท้จริงมีเพียงองค์เดียว***

***จงเคารพสักการะพระองค์เท่านั้นและ***

***จงปฏิบัติตามคำบัญชาของพระองค์***

**พระเจ้าที่แท้จริง พระผู้สร้าง**

**นำสาส์นจาก**

**ส่ง**

---------------- **อดัม *พระเจ้าองค์เดียว***

---------------- **โนอา *พระเจ้าองค์เดียว***

--------------- **อับราฮัม *พระเจ้าองค์เดียว***

---------------- **โมเสส *พระเจ้าองค์เดียว***

---------------- **เยซู *พระเจ้าองค์เดียว***

---------------- **มุฮัมหมัด**  ***พระเจ้าองค์เดียว***

พระเจ้าได้ส่งศาสนทูตที่สำคัญลงมา เช่นเดียวกับบรรดาศาสนทูตและเหล่าผู้นำสาส์นเพื่อที่จะทำให้งาน และภารกิจต่าง ๆ บรรลุผล ส่วนหนึ่งของภารกิจเหล่านั้นคือ

* เพื่อน้อมรับทางนำจากพระเจ้าและเผยแผ่สู่ผู้คน
* เพื่อน้อมนำสาส์นที่ว่า “พระเจ้ามีหนึ่งเดียว”
* เพื่อเป็นแบบอย่างให้แก่หมู่ชนของพวกเขา
* เพื่อแนะนำหมู่ชนของพวกเขา ให้ยำเกรงพระเจ้า และปฏิบัติตามคำบัญชาของพระองค์
* เพื่อสั่งสอนผู้ติดตามพวกเขา ถึงความสำคัญของศาสนา หลักการทางศีลธรรม และเรื่องราวทางโลก
* เพื่อชี้ทางให้แก่ผู้หันเห (จากแนวทางที่ถูกต้อง) ไม่เชื่อฟังพระเจ้า หรือสักการะพระเจ้าอื่นๆ หรือ บรรดาเจว็ดต่าง ๆ
* เพื่อบอกผู้คนเกี่ยวกับจุดหมายปลายทางสุดท้าย (วันสุดท้าย) ซึ่งจะนำสู่สวรรค์หรือนรก

พระองค์คือ ***พระเจ้าองค์เดียวกัน*** ผู้สร้างและส่งศาสนทูตเหล่านั้นและบรรดาผู้นำสาส์น พระองค์คือผู้ทรงสร้างมวลหมู่มนุษยชาติ สิงสาราสัตว์ และวัตถุธาตุต่าง ๆ ทั้งมวล พระองค์คือ ***พระเจ้าที่แท้จริงองค์เดียว*** ผู้สรรค์สร้างทั้งจักรวาล (รวมทั้งธรรมชาติ) และสรรพสิ่งที่อยู่ในมัน พระองค์คือผู้สร้างความเป็น ความตายและชีวิตหลังความตาย

***ความเป็นหนึ่งเดียว*** ของพระเจ้าที่เที่ยงแท้ หรือพระผู้สร้าง เป็นสิ่งที่มีหลักฐานอันกระจ่างชัด และง่ายดายต่อการสืบเสาะค้นหาในบรรดาคัมภีร์ศักดิ์สิทธิ์ทั้งของชาวยิว คริสเตียน มุสลิมและอื่น ๆ

โดยการศึกษาความคิดเกี่ยวกับพระเจ้า ทั้งในไบเบิ้ลและในอัลกุรอานอย่างบริสุทธิ์ใจและมีเป้าประสงค์ ผู้ค้นหาสัจธรรมอย่างจริงใจควรที่จะสามารถมองเห็นได้อย่างชัดเจนถึงคุณลักษณะหนึ่งเดียวอันเป็นกรรมสิทธิ์ของพระเจ้าที่แท้จริงเท่านั้น

บางคุณลักษณะที่แยกแยะพระเจ้าที่แท้จริงองค์นี้ ออกจากสิ่งอื่น ซึ่งอ้างความเป็นพระเจ้า ได้แก่

* พระเจ้าที่แท้จริงนี้ทรงเป็นผู้สร้าง มิใช่สิ่งถูกสร้าง
* พระเจ้าที่แท้จริงนี้ทรงเป็นหนึ่งเดียว มิใช่สามหรือมากกว่านั้น พระองค์ไม่มีแม้หุ้นส่วนหรือสิ่งเสมอเหมือนอื่นใด
* พระเจ้าที่แท้จริงนี้ไม่สามารถมองเห็นได้ ไม่มีใครมองเห็นพระองค์ในโลกนี้ พระองค์มิใช่วัตถุกายภาพที่ถูกอุปโลกน์ขึ้นหรือทรงอวตารมาอยู่ในรูปแบบใด ๆ
* พระเจ้าที่แท้จริงหนึ่งเดี่ยวนี้ทรงเป็นนิรันดร์ พระองค์ทรงไม่ตายหรือทรงเปลี่ยนแปลง
* พระเจ้าที่แท้จริงหนึ่งเดียวนี้ มิทรงต้องการพึ่งพิงผู้ใด เช่น มารดา ภริยา หรือบุตร หรือสิ่งต่าง ๆ เช่น อาหาร เครื่องดื่ม หรือความช่วยเหลือ แต่สิ่งอื่นๆ นั้นล้วนต้องการพึ่งพิงพระองค์
* พระเจ้าที่แท้จริงหนึ่งเดียวนี้ ทรงมีความเป็นหนึ่งในคุณลักษณะของพระองค์ ไม่มีสิ่งใดเสมอเหมือนพระองค์ ไม่สามารถนำรูปร่างและคุณลักษณะทั้งของมนุษย์และสัตว์ มาเป็นคุณลักษณะของพระองค์

เราสามารถที่จะนำบรรทัดฐานและคุณลักษณะ ต่าง ๆ เหล่านี้ (เช่นเดียวกับคุณลักษณะอื่น ๆ ที่เป็นของพระองค์เพียงหนึ่งเดียว) ในการที่จะตรวจสอบหรือปฏิเสธต่อสิ่งอื่นที่ถูกกล่าวอ้างว่าเป็นพระเจ้า

ในตอนนี้ ผมจะขอกลับไปสู่การสนทนาถึงถ้อยคำหนึ่งเดียวที่ผมกล่าวถึงข้างต้น และยกโองการจากทั้งในไบเบิ้ลและอัลกุรอาน เพื่อยืนยันถึงความเป็นหนึ่งเดียวของพระเจ้า

แต่ก่อนถึงตรงนั้น ผมอยากจะแบ่งปันกับคุณถึงความคิดนี้

***คริสเตียนบางคนอาจประหลาดใจ “มันชัดเจนอยู่แล้วว่าพระเจ้ามีเพียงหนึ่ง เราศรัทธาในพระเจ้าองค์เดียว แล้วประเด็นคือ?”***

แม้กระนั้นก็ตาม จากการอ่านและศึกษาค้นคว้าข้อมูลอย่างละเอียดเกี่ยวกับความเป็นคริสเตียน และการสนทนากับคริสตชนจำนวนมาก ผมจึงมาสู่ความเข้าใจว่า พวกเขาถือเอาพระเจ้าหนึ่งเดียวนี้ประกอบด้วย

***1. พระเจ้า พระบิดา***

***2. พระเจ้า พระบุตร***

***3. พระเจ้า พระวิญญาณบริสุทธิ์***

ดังนั้น จากพื้นฐานแห่งสามัญสำนึก และเหตุผลอย่างง่าย ผู้แสวงหาสัจธรรมที่จริงใจและซื่อสัตย์ควรจะหาเหตุผลว่า

* ***คุณหมายความว่าอย่างไรที่กล่าวว่าพระเจ้ามีหนึ่งเดียว ขณะที่คุณกล่าวถึงพระเจ้าสามองค์?***
* ***พระเจ้าหนึ่งเดียวอยู่ในสามองค์ หรือพระเจ้าสามองค์ในหนึ่งเดียว (1 ใน 3 หรือ 3 ใน 1)?***

ในการที่จะให้คำตอบนั้น ตามหลักการของศาสนาคริสต์ พระเจ้าสามองค์นี้มีความแตกต่างกัน ทั้งในอัตลักษณ์ รูปลักษณ์ บทบาทและหน้าที่

1. พระเจ้า พระบิดา ***= ผู้ทรงสร้าง***

2. พระเจ้า พระบุตร ***= ผู้ทรงช่วยให้รอด***

3. พระเจ้า พระวิญญาณ ***= ผู้ทรงช่วยเหลือให้ คำปรึกษา***

อีกอย่างหนึ่งคือ หากพระเยซู พระเจ้าผู้ทรงเป็นบุตร (หรือบุตรแห่งพระเจ้า) คือพระเจ้าที่แท้จริงหรือเป็นส่วนหนึ่งของพระเจ้าหนึ่งเดียว มันไม่เป็นการขัดแย้งกันกระนั้นหรือ ต่อสิ่งที่ไบเบิ้ลเองได้ยืนยันว่าไม่มีใครสามารถเห็นพระองค์ หรือได้ยินเสียงของพระองค์ คัมภีร์ไบเบิ้ลได้บอกกล่าวว่า

* ***“...ท่านทั้งหลายไม่เคยได้ยินพระสุรเสียงของพระองค์ และไม่เคยเห็นรูปร่างของพระองค์” (ยอห์น 5: 37)***
* ***“พระองค์ผู้เดียวทรงอมตะ และทรงสถิตในความสว่างที่ซึ่งไม่มีคนใดจะเข้าไปถึง ผู้ซึ่งมนุษย์ไม่เคยเห็น และจะเห็นไม่ได้...” (1 ทิโมธี 6: 16)***
* ***“และพระองค์ตรัสว่า “เจ้าจะเห็นหน้าของเราไม่ได้ ด้วยว่าไม่มีมนุษย์คนใดเห็นหน้าเราแล้วมีชีวิตอยู่ได้” (อพยพ 33: 20)***

จากบรรดาโองการต่าง ๆ เหล่านี้ และโองการอื่นในไบเบิ้ล ผมขอถามอย่างจริงใจและตรงไปตรงมาว่า “เราสามารถที่จะประสานหลักการที่ว่าพระเยซูเป็นพระเจ้า ทั้งที่ไบเบิ้ลยืนยันอย่างชัดเจนว่า ไม่มีใครเคยเห็นพระเจ้าและเคยได้ยินเสียงพระองค์?”

บรรดาชาวยิวในเวลานั้น หรือครอบครัวของท่าน หรือบรรดาสาวกต่าง ***เห็น*** พระเยซู และ ***ได้ยินเสียง*** ของท่านมิใช่หรือ? ***ยังคงมีความลับใดๆ หรือเป้าหมายซ่อนเร้นอันเกี่ยวข้องกับความเป็นจริงของพระเจ้า?***

ในคัมภีร์ไบเบิ้ล พระเจ้าที่แท้จริงได้ทรงยืนยันอย่างหนักแน่นว่า ***“เพราะพระเยโฮวาห์ ผู้ทรงสร้างฟ้าสวรรค์ พระเจ้าเองทรงปั้นแผ่นดินโลกและทำมันไว้ พระองค์ทรงสถาปนามันไว้ พระองค์มิได้ทรงสร้างมันไว้ให้ยุ่งเหยิง พระองค์ทรงปั้นมันไว้ให้มีคนอาศัย ตรัสดังนี้ว่า “เราคือพระเยโฮวาห์ และไม่มีอื่นใดอีก...เราคือพระเยโฮวาห์พูดความชอบธรรม เราแจ้งสิ่งที่ถูกต้องให้ทราบ” (อิสยาห์ 45: 18-19)***

**ดังนั้น อะไรคือสัจธรรม?**

**กรุณาอ่านโองการข้างต้นอีกครั้ง และพิจารณาดูเถิด!**

ถึงตอนนี้ เรามาร่วมเดินทางค้นหาสัจธรรมเกี่ยวกับพระเจ้าที่แท้จริงเพียงหนึ่งเดียวในคัมภีร์ไบเบิ้ล และคัมภีร์อัลกุรอานด้วยกันเถิด

ณ ปลายทางของการเดินทางครั้งนี้ หลังจากที่ท่าน ได้ใช้สติปัญญา พินิจพิจารณา ด้วยความซื่อสัตย์ ความบริสุทธิ์ใจ และใคร่ครวญในการอ่านหนังสือเล่มนี้แล้ว โดยเฉพาะอย่างยิ่ง บรรดาโองการต่างๆ ที่จะได้อ้างถึงต่อไปนี้ ฉันใคร่อยากจะรู้ว่า ท่านมี ***ความรู้สึก*** หรือ ***มุมมอง*** เปลี่ยนไปอย่างไร

***เพื่อให้เกิดความถูกต้องที่สุด ฉันได้อ้างถึงบรรดาโองการต่างๆ โดยปราศจากการแสดงความคิดเห็นใดๆ ขอให้ท่านโปรดอ่านโองการเหล่านี้อย่างรอบคอบ และใคร่ควรญ โดยปราศจากความอคติ***

**พระเจ้าที่แท้จริงเพียงหนึ่งเดียวในคัมภีร์ไบเบิ้ล (พันธสัญญาเดิม)**

***“โอ คนอิสราเอล จงฟังเถิด พระเยโฮวาห์พระเจ้าของเราทั้งหลายเป็นพระเยโฮวาห์องค์เดียว” (เฉลยธรรมบัญญัติ 6: 4)***

***“เราทุกคนมิได้มีบิดาคนเดียวหรอกหรือ พระเจ้าองค์เดียวได้ทรงสร้างเรามิใช่หรือ....” (มาลาคี 2:10)***

***“พระเยโฮวาห์ตรัสว่า “เจ้าทั้งหลายเป็นพยานของเรา และเป็นผู้รับใช้ของเราซึ่งเราได้เลือกไว้แล้ว เพื่อเจ้าจะรู้จักและเชื่อถือเรา และเข้าใจว่าเราเป็นผู้นั้นแหละ ก่อนหน้าเรา ไม่มีพระเจ้าใดถูกปั้นขึ้น และภายหลังเราก็จะไม่มี เราคือพระเยโฮวาห์ และนอกจากเราไม่มีพระผู้ช่วยให้รอด (อิสยาห์ 43: 10-11)***

***"พระเยโฮวาห์ พระบรมมหากษัตริย์แห่งอิสราเอล และผู้ไถ่ของเขา พระเยโฮวาห์จอมโยธา ตรัสดังนี้ว่า “เราเป็นผู้ต้นและเราเป็นผู้ปลาย นอกจากเราแล้วไม่มีพระเจ้า (อิสยาห์44: 6)***

***“จงแจ้งเรื่องและนำเข้ามาใกล้ เออ ให้เขาทั้งหลายปรึกษาหารือกัน ใครเล่าสิ่งนี้ให้ฟังนมนานแล้ว ใครแจ้งให้ทราบมาตั้งแต่เก่าก่อน ไม่ใช่เราหรือ คือพระเยโฮวาห์ นอกจากเราไม่มีพระเจ้าอื่นเลย พระเจ้าผู้ชอบธรรมและพระผู้ช่วยให้รอด ไม่มีอื่นใดนอกเหนือเรา***

***มวลมนุษย์ทั่วแผ่นดินโลกเอ๋ย จงหันมาหาเราและรับการช่วยให้รอด เพราะเราเป็นพระเจ้า และไม่มีอื่นใดอีก***

***เราได้ปฏิญาณโดยตัวเราเอง ถ้อยคำได้ออกไปจากปากของเราด้วยความชอบธรรมซึ่งจะไม่กลับว่า ‘หัวเข่าทุกหัวเข่าจะต้องคุกกราบลงต่อเรา และลิ้นทุกลิ้นจะต้องปฏิญาณต่อเรา” (อิสยาห์ 45: 21-23)***

***โองการเหล่านี้เป็นเพียงบางส่วนจากคัมภีร์ไบเบิ้ล (พันธสัญญาเดิม)***

**พระเจ้าที่แท้จริงเพียงหนึ่งเดียวในคัมภีร์ไบเบิ้ล (พันธสัญญาใหม่)**

***“ดูเถิด มีคนหนึ่งมาทูลพระองค์ว่า “ท่านอาจารย์ผู้ประเสริฐ ข้าพเจ้าจะต้องทำดีประการใดจึงจะได้ชีวิตนิรันดร์”***

***พระองค์ตรัสตอบเขาว่า “ท่านเรียกเราว่าประเสริฐทำไมเล่า ไม่มีผู้ใดประเสริฐนอกจากพระองค์เดียวคือพระเจ้า แต่ถ้าท่านปรารถนาจะเข้าในชีวิต ก็ให้ถือรักษาพระบัญญัติไว้” (มัธทิว 19: 16-17)***

***“และนี่แหละคือชีวิตนิรันดร์ คือที่เขารู้จักพระองค์ ผู้ทรงเป็นพระเจ้าเที่ยงแท้องค์เดียว และรู้จักพระเยซูคริสต์ที่พระองค์ทรงใช้มา” (ยอห์น 17: 3)***

***“พระเยซูจึงตรัสตอบมันว่า “อ้ายซาตาน จงไปเสียให้พ้น เพราะมีเขียนไว้แล้วว่า ‘จงนมัสการองค์พระผู้เป็นเจ้าผู้เป็นพระเจ้าของท่าน และปรนนิบัติพระองค์แต่ผู้เดียว” (มัธทิว 4: 10)***

***“พระเยซูจึงตรัสตอบคนนั้นว่า “พระบัญญัติซึ่งเป็นเอกเป็นใหญ่กว่าบัญญัติทั้งปวงนั้นคือว่า ‘โอ คนอิสราเอล จงฟังเถิด องค์พระผู้เป็นเจ้าพระเจ้าของเราทั้งหลายเป็นองค์พระผู้เป็นเจ้าองค์เดียว” (มาระโก 12: 29)***

***“ด้วยเหตุว่า มีพระเจ้าองค์เดียวและมีคนกลางแต่ผู้เดียวระหว่างพระเจ้ากับมนุษย์ คือพระเยซูคริสต์ผู้ทรงสภาพเป็นมนุษย์” (1 ทิโมธี 2: 5)***

**ถึงจุดนี้เป็นการยืนยันว่าพระเจ้านั้นมีเพียงหนึ่งเดียวเท่านั้นไม่ใช่สองหรือสามแต่อย่างใด**

**พระเจ้าที่แท้จริงเพียงหนึ่งเดียวในคัมภีร์กุรอาน**

***“จงกล่าวเถิด มุฮัมมัด พระองค์คืออัลลอฮฺผู้ทรงเอกะ อัลลอฮฺนั้นทรงเป็นที่พึ่ง พระองค์ไม่ประสูติ และไม่ทรงถูกประสูติ และไม่มีผู้ใดเสมอเหมือนพระองค์” (112: 1-4)***

***“แท้จริงไม่มีพระเจ้าอื่นใดนอกจากข้า ดังนั้นพวกเจ้าจงเคารพภักดีต่อข้า” (21: 25)***

***“แท้จริงบรรดาผู้ที่กล่าวว่าอัลลอฮ์เป็นผู้ที่สามของสามองค์ นั้นได้ตกเป็นผู้ปฏิเสธศรัทธาแล้ว ไม่มีสิ่งใดที่ควรได้รับการเคารพสักการะนอกจากผู้ที่ควรเคารพสักการะองค์เดียวเท่านั้น และหากพวกเขามิหยุดยั้งจากสิ่งที่พวกเขากล่าวแน่นอนบรรดาผู้ที่ปฏิเสธการศรัทธาในหมู่พวกเขานั้นจะต้องประสบการลงโทษอันเจ็บแสบ” (5: 73)***

***“จะมีพระเจ้าอื่นใดคู่เคียงกับอัลลอฮ์อีกหรือ เปล่าดอก ! ส่วนมากของพวกเขาไม่รู้” (27: 61)***

***“จะมีพระเจ้าอื่นคู่เคียงกับอัลลอฮ์อีกหรือ? อัลลอฮ์ทรงสูงส่งเหนือสิ่งที่พวกเขาตั้งภาคี” (27: 63)***

***“จะมีพระเจ้าอื่นคู่เคียงกับอัลลอฮ์อีกหรือ? จงกล่าวเถิด (มุฮัมมัด) “จงนำหลักฐานของพวกท่านมา หากพวกท่านเป็นผู้สัตย์จริง” (27: 64)***

**สามารถสรุปได้ว่า** หลักฐานที่ได้แสดงให้ท่านได้เห็นทั้งหมดนี้และยังมีอีกหลายร้อยข้อความจากทั้งในคัมภีร์ไบเบิลและอัลกุรอานนั้นเป็นหลักฐานที่ยืนยันถึงความเป็นหนึ่ง และเป็นข้อความที่จะยังคงอยู่นิรันดรเพื่อชี้ชัดว่า **พระเจ้าที่แท้จริงนั้นมีเพียงพระองค์เดียว *“มวลมนุษย์ทั่วแผ่นดินโลกเอ๋ย จงหันมาหาเราและรับการช่วยให้รอด เพราะเราเป็นพระเจ้าและไม่มีอื่นใดอีก” (อิสยาห์ 45: 22)***

ในคัมภีร์ไบเบิลไม่ได้ยืนยันไว้พียงพระเจ้าผู้เป็นหนึ่งเดียวเท่านั้น แต่พระเจ้าที่แท้จริงนั้น คือผู้ทรงสร้าง และผู้ที่จะช่วยเหลือคุ้มครองให้รอดพ้น ***“พระเยโฮวาห์ตรัสว่า “เจ้าทั้งหลายเป็นพยานของเรา และเป็นผู้รับใช้ของเราซึ่งเราได้เลือกไว้แล้ว เพื่อเจ้าจะรู้จักและเชื่อถือเรา และเข้าใจว่าเราเป็นผู้นั้นแหละ ก่อนหน้าเรา ไม่มีพระเจ้าใดถูกปั้นขึ้น และภายหลังเราก็จะไม่มี เราคือพระเยโฮวาห์ และนอกจากเราไม่มีพระผู้ช่วยให้รอด” (อิสยาห์ 43: 10-11)***

ตามที่ได้ยืนยันไปแล้วข้างต้น บรรดาพระเจ้าหรือเทพเจ้าอื่นๆ ที่ถูกสมมุติขึ้นมา เช่น พระเยซู พระวิญญาณบริสุทธิ์ (พระจิต) พระพรหม พระวิษณุ พระศิวะ พระกฤษณะ หรือกระทั่งพระพุทธเจ้านั้น ไม่ได้เป็นพระผู้เป็นเจ้าและไม่มีสัญญาณที่ประจักษ์ถึงการเป็นพระผู้เป็นเจ้าเพียงองค์เดียวที่แท้จริง

อาจเป็นเพราะความเชื่อผิดๆ หลังจากชาวยิวได้หันไปเคารพภักดีต่อพระเจ้าอื่นๆ จากพระองค์ ***“เหตุฉะนั้นพระพิโรธของพระองค์จึงพลุ่งขึ้นต่อชนชาติของ พระองค์....” (อิสยาห์ 5:25)*** ในทำนองนั้นมูซา (โมเสส) จึงได้ทำลายเทพเจว็ดเหล่านั้นทิ้ง

ขณะเดียวกัน ชนชาวคริสต์ที่ยึดพระเจ้าองค์เดียวในช่วงแรกๆ ยอมทนต่อการถูกทรมานและถูกประหาร เนื่องจากพวกเขาปฏิเสธไม่ยอมเปลี่ยนคำสอนของพระเยซูที่เชื่อในพระเจ้าองค์เดียวจากการบิดเบือนของนักบุญเปาโลถึงหลักตรีเอกานุภาพ

กล่าวโดยสรุป บรรดาศาสนทูตทั้งหมดของพระเจ้า เช่น นบีอาดัม นบีนูหฺ (โนอาห์) นบีอิบรอฮีม (อับราฮัม) นบีมูซา (โมเสส) นบีอีซา (เยซู) และนบีมุฮัมมัด ล้วนถูกส่งลงมาจากพระเจ้าองค์เดียวกัน พระผู้เป็นเจ้าผู้ทรงประทานสาส์นเดียวกันลงมา ซึ่งมีใจความเหมือนกันหมดว่า :

*“พระเจ้าที่แท้จริง มีเพียงองค์เดียวเท่านั้น*

*ท่านทั้งหลายจงเคารพภักดีพระองค์ผู้เดียวเถิด”*

ในเมื่อบรรดาศาสนทูตเหล่านั้นได้เผยแผ่สาส์นเดียวกัน **ศาสนาของพวกเขาก็ย่อมเป็นศาสนาเดียวกัน** แล้วศาสนาของเหล่าศาสนทูตทั้งหมดนั้นคือศาสนาอะไร?

**การเชื่อฟัง**ต่อเจตจำนงของพระผู้เป็นเจ้าคือแกนหลักของสาส์นที่ประทานลงมาผ่านศาสทูตเหล่านั้น คำว่า **“ยอมจำนน”** แปลว่า **“อิสลาม”** ในภาษาอาหรับ

คัมภีร์อัลกุรอานได้ยืนยันว่า **“อิสลาม” คือศาสนาของเหล่าศาสนทูตทั้งหมด** ข้อเท็จจริงจากคัมภีร์อัลกุรอานนี้สามารถกลับไปพิสูจน์ได้ในคัมภีร์ไบเบิลเช่นเดียวกัน (ซึ่งจะเป็นหัวข้อที่เราจะมาอภิปรายกันในหนังสือเล่มถัดไป ด้วยความประสงค์ของอัลลอฮฺ)

ท้ายที่สุด การที่เราจะบรรลุการไถ่บาปจากพระองค์ เราต้องน้อมรับและศรัทธาต่อสาส์นนั้นด้วยความบริสุทธิ์ใจ อย่างไรก็ตามสิ่งเหลานี้อาจไม่เพียงพอ เรายังต้องศรัทธาต่อเหล่าศาสนทูตทั้งหมดของพระองค์อีกด้วยเช่นกัน **รวมทั้งท่านศาสนทูตมูฮัมมัด ศ็อลลัลลอฮุอะลัยฮิวะสัลลัม** และเจริญรอยตามทางนำและคำสอนที่ถูกต้องของท่านอีกด้วย และนี่**คือประตูชัยสู่ความสุขและชีวิตอันนิรันดรทีแท้จริง**

เพราะฉะนั้น หากคุณคือผู้แสวงหาสัจธรรมด้วยความ บริสุทธ์ใจและผู้รักการไถ่บาปจากพระเจ้าที่แท้จริง คุณอาจจะต้องพิจารณาและตัดสินใจได้แล้ว ***“ตอนนี้***” ***ก่อนที่มันจะสายเกินไป ก่อนที่ความตายได้มาเยือนคุณ ซึ่งอาจจะเกิดขึ้นในไม่ช้านี้ โดยไม่มีใครสามารถรู้ล่วงหน้าได้***

**สิ่งที่ต้องมาใตร่ตรองท้ายนี้**

**สำหรับคนที่มีความจริงใจ บริสุทธิ์ใจ จริงจัง ยึดความถูกต้อง และใจที่เปิดกว้างในการแสวงหาสัจธรรม และหลังจากที่ได้ไตร่ตรองอย่างลึกซึ้งเกี่ยวกับสาส์นหนึ่งเดียวสาส์นนี้ คุณอาจตั้งคำถามว่า**

***แล้วอะไรคือสัจธรรมที่แท้จริง? ฉันควรทำอย่างไร?***

**คุณสามารถ** ศรัทธาอย่างบริสุทธิ์ใจในพระเจ้าที่แท้จริง (พระองค์อัลลอฮฺ) ศรัทธาในศาสนทูตคนสุดท้ายที่พระองค์ส่งลงมา แล้วกล่าวดังประโยคต่อไปนี้

**ฉันขอปฏิญาณตนว่า ไม่มีพระเจ้าอื่นใดที่ควรค่าแก่การเคารพภักดีอย่างแท้จริงเว้นแต่อัลลอฮฺ**

**และฉันขอปฏิญาณว่ามุฮัมมัดนั้นเป็นศาสนทูตของอัลลอฮฺ**

คำกล่าวปฏิญาณนี้เป็นก้าวแรกสำหรับเส้นทางสู่ชีวิตอันนิรันดรและกุญแจสู่ประตูสวรรค์ของพระองค์

หากคุณเลือกเส้นทางนี้ คุณสามารถติดต่อกับเพื่อนที่เป็นมุสลิมของคุณ ศูนย์กลางอิสลามที่ใกล้ตัวที่สุด หรือแม้กระทั่งตัวผู้เขียนเอง (เรายินดีเป็นอย่างยิ่งในการช่วยเหลือ)

***“เราเชื่อว่าคุณทำได้”***

**คำนิยามคำสำคัญในศาสนาอิสลาม**

* ***อัลลอฮฺ (Allah)*** คือ พระนามของพระเจ้าที่แท้จริง พระผู้ทรงสร้าง พระเจ้าที่แท้จริงของมวลมนุษยชาติ (ยิว คริสเตียน มุสลิม ฮินดู และอื่นๆ)
* ***มุฮัมมัด******(Muhammad)*** ศาสนทูตท่านสุดท้ายของพระเจ้าที่แท้จริง
* ***อิสลาม (Islam)*** การยอมจำนวนต่อผู้ทรงสร้าง พระเจ้าที่แท้จริง (อัลลอฮฺ) บุคคลจะบรรลุถึงความสุขและสันติสุขภายในจิตใจด้วยการยอมจำนนและเชื่อฟังพระเจ้าที่แท้จริงเท่านั้น
* ***มุสลิม (Muslim)*** บุคคลที่ยอมจำนนต่อพระเจ้าที่แท้จริง “อัลลอฮฺ (ผู้ทรงสร้าง)”
* ***อัลกุรอาน (Qur’an)*** คำดำรัสของอัลลอฮฺที่ทรงประทานผ่านท่านศาสนทูตมุฮัมมัด

***ผลงานและงานเขียนของผู้เขียน***

***1. การค้นหาความจริงอย่างเป็นขั้นเป็นตอน (Step by Step)***

*1. เขาคือใคร*

*2. ธรรมชาติคืออะไร*

*3. เพียงข้อความเดียว*

*4. อะไรคือความจริง*

*5. สิ่งใดคือข้อผิดพลาด*

*6. ความสวยงามของอิสลาม*

*7. ABC ของอิสลาม*

*8. สิ่งต่อไปคืออะไร*

***2. งานเขียนที่กำลังดำเนินการ***

*1. กุญแจสู่ที่สุดของความสำเร็จและความสุข*

*2. จดหมายถึง “เจเน็ต”*

*3. ทำไมถึงต้องเป็น “เรา”*

***3. ผลงานอื่นๆ***

*1. รายการทีวีประจำสัปดาห์*

*2. รายการทีวีแบบเป็นตอนแบบวีดีโอและไฟล์เสียง*

*3. บรรยายอิสลามสาธารณะ*

***สำหรับท่านที่สนใจข้อมูลเพิ่มเติม คำถาม และคำแนะนำต่างๆ***

***ท่านสามารถติดต่อผู้เขียนได้โดยตรง***

***Dr. Naji Arfaj***

Email: abctruth@hotmail.com, contact@etawasol.org

Website: www.abctruth.net, 360itsrealbeauty.com

โทร +96655913113 P.O. Box 418 Hofuf, Ahsa 31982 KSA

***เว็บไซต์แนะนำสำหรับผู้สนใจอิสลาม (ภาษาต่างประเทศ)***

www.sultan.org www.al-sunnah.com www.islamway.com

***(ภาษาไทย)***

www.islamhouse.com www.islammore.com www.islaminthailand.org www.knowislamthailand.org

***ต้องการหาเพื่อนเพื่อเรียนรู้และศึกษาอิสลามในประเทศไทย***

*ติดต่อ* แผนงานเผยแพร่อิสลาม เครือข่ายนักศึกษาอัสลามกรุงเทพฯ

*โทร* 086-6557790, 089-2989834, 088-8303752

*Email:* arawna@hotmail.com, assalihee@gmail.com, arif.ibnu.abdullah@gmail.com

*Facebook:* BangkokAssalamStudent

